medieval-data/medieval-latin-ner-HOME-Alcar-sents huggingface dataset:
Huardus de monte sancti Remigii armiger et domicella aelidis uxor eius uendiderunt ecclesie clarimarisci xx .
sextarios frumenti , et siliginis , supra molendinum suum apud montem sancti Remigii accipiendos , ut patet per litteram datam Anno mº .ccº .xlui .
Poncardus armiger et domicella mabilia uendiderunt ecclesie clarimarisci medietatem molendini sui de stagno , ut patet per litteram datam Anno m .cc .liii .
ii .Haouidis filia Renaudi mercerii recognouit uendicionem et cetera ut patet per litteram datam Anno mº .ccº .xxxii .
u .Hersendis relicta Ioffridi recognouit se uendidisse ecclesie clarimarisci unam peciam terre in territorio de nouauilla in monte Renciensis ut patet per litteram datam Anno mº .ccº .xl .
ui .Dominus Iohannes de uerzelayo canonicus dedit ecclesie clarimarisci duas pecias terre in territorio de courceyo ut patet per litteram datam Anno mº .ccº .xluº .
Incipientem : Radulphus de sancto quintino officialisSig .
xii .Margaronna dedit unam peciam terre in territorio Remensi ut patet per litteram datam Anno mº .ccº .xxxuiiº .
xiiiMargareta relicta Remigii estrille dedit ecclesie clarimarisci unam peciam terre ante clarummariscum , ut patet per litteram datam Anno mº .ccº .xxxuiii .
Bertrannus de berzelayo dedit ecclesie clarimarisci unam petiam terre in uia lata , ut patet per litteram datam Anno mº .ccº .xluiiº .
Incipientem : Magister petrus de luporumuiis .Sig .
L?acquest de cabigne de picanis acquestee per fic Iohan bleguin es aux ... Tituli aliarum litterarum A .1 .Innocenctius papa quartus confirmat fundacionem monasterii clarimarisci cum omnibus suis iuribus , redditibus ac pertinentiis , loca eius particularia nominatim exprimerendo , ut patet per eius bullam datam Anno mº .ccº .xluiº .
priuilegia tam ab eodem innocentio papa quarto quam ab Alexandro quarto Clemente quarto ac Nicolao quarto Romanis pontificibus prefato monasterio clarimarisci collata , ut patet per bullas eorum signatas sub .A .
Abbati Igniacensi moniales propter earum malum regimen expelli , et earum loco unum priorem et religiosos ibidem institui , ut patet per eius litteram datam Anno mº .ccccº .
Archiepiscopi Remensis , predictam abbatissam et moniales expulit a claromarisco et priores duos successiue loco ipsarum instituit ut patet per litteras suas datas Anno mº .ccccº .lxº .
Abbas Clareuallensis requirit dominum Archiepiscopum Remensem in subsidium iuris ad excommunicandas prefatas abbatissam et suam priorissam per mundum uagantes , ut patet per litteram suam datam Anno mº .ccccº .
B .5 .Littera de placet eiusdem domini Archiepiscopi , annexa prefate littere domini Clareuallensis Incipiens : Iohannes miseracione diuina etcetera .
B .6 .7 .8 .9 .Quatuor relationes curatorum infixe per medium littere prefati domini Clareuallensis super execucione earundem litterarum .sub signis curatorum .
B .10 .Capitulum generale confirmat et approbat translacionem prefatarum monialium ipsius monasterii de claromarisco et introducionem religiosorum factam per dominum Igniacensem ut patet per diffinitionem datam Anno mº .ccccº .lxiiº .
B .14 .Procuratorium speciale religiosorum Abbatis et conuentus Clareuallensis ad accipiendam possessionem realem et actualem etcetera .
Magister Bonardus officialis domini hugonis burgundensis Remensis archidiaconi omnibus presentes litteras inspecturis , salutem in domino .
Nouerit uniuersitas uestra quod houidis relicta andree medici in curia domini mei in nostra presencia constituta recognouit se uendidisse monialibus de claromarisco Remensi quitquid iuris habebat , in quodam iardino ipsi ex parte patris sui proueniente , in prato domini Remensis sito , precio uiginti librarum Remensis monete , de quibus sibi satisfactum esse recognouit , promittens fide interposita , quod in iardino illo per se uel per alium , nichil de cetero reclamabit , sed aduersus omnes iuri parere uolentes dictis monialibus legitimam portabit garandiam .
Hanc autem uendicionem coram me laudauerunt : Coletus , Guiotius , Margareta , Liedota , et Ida , liberi prefate Hauidis , et de non reclamando fidei prestiterunt caucionem .
Ipsa eciam hauidis coram me firmiter promisit quod memoratum precium iardini in aliam hereditatem bona fide ponet ad usum dictorum liberorum suorum et tam ipsa quam idem liberi plenius concesserunt , quod hereditas de precio illo emenda a dictis monialibus in contrauadium pro garandia teneatur quousque quidam filius sepedicte Houidis , qui absens erat ad presens , uendicionem istam laudauerit , sicut alii supradicti , in cuius testimonium presentes litteras sigillo Curie domini mei feci communiri .
Uniuersis presentes litteras inspecturis Officialis Remensis , Salutem in domino .
Nouerint uniuersi quod Iohannes de taisseyo armiger et domicella Iohanna uxor eius coram amico clerico fideli Curie Remensis ad hoc a nobis specialiter destinato , constituti recognouerunt et recognoscunt se contulisse , et conferunt Ecclesie de claromarisco , iuxta Remis ordinis cisterciensis , in puram et perpetuam elemosinam inperpetuum ab ipsa ecclesia possidendam , quandam partem aque quam dicebant se habere sitam iuxta taisseium et cursum uidule inter aquam Oudeti de taisseio ex una parte , et aquam adoneti fratris dicti Iohannis ex altera .
Et hoc quod anniuersariis ipsius Iohannis domicelle Iohanne uxoris eius patris et matris ipsius Iohannis in dicta ecclesia inperpetuum faciendis .
Quam collacionem ita fecerunt dicti Iohannes et Iohanna eius uxor quod retinuerunt sibi faciendi in dicta aqua omnem suam aysanciam et piscandi quociens uoluerint potestatem , per totam uitam eorum tantum , et hoc a masura auberti maioris usque ad aquam dicti Oudeti de taisseio .
Uoluerunt autem et concesserunt dicti Iohannes et Iohanna eius uxor quod dicta ecclesia a tempore presenti inperpetuum teneant dictam aquam a masura dicti auberti usque ad aquam dicti adeneti fratris dicti Iohannis et quod dicta ecclesia ipsam in continenti saisiat et habeat ad faciendam suam aisanciam ad piscandum quocienscumque uoluerint et omnibus modis ad faciendam omnimodam suam uoluntatem .
Uoluerunt insuper et concesserunt dicti Iohannes et Iohanna , quod si contingeret dictam Iohannam ante dictum Iohannem maritum eius uiam uniuerse carnis ingredi quod in continenti post decessum ipsius Iohanne dicta ecclesia habeat et possideat pure sine aliqua reclamacione , iure piscandi non retento uel aysancia , seu quolibet alio medietatem aque prenotate , in quam piscandi ius habebat et suam aliam faciendi aysanciam , et quod in possessionem dicte medietatis hoc modo intret dicta ecclesia in continenti post decessum ipsius Iohanne .
Et si contingeret ipsum Iohannem ante mori quam dictam Iohannam quod nichilominus dicta Iohanna haberet quoaduiueret ius piscandi in dictam aquam , et faciendi suam aysanciam in illa parte quam sibi ad premissa , ut superius dictum est retinuerunt , qui dicti Iohannes et uxor eius promiserunt fide data quod dictam collacionem non reuocabunt in futurum , et quod in dicta aqua dicte ecclesie ab ipsis collata nichil reclamabunt seu facient reclamari , inperpetuum , racione dotis , seu alia quacumque racione .
Hanc autem elemosinam siue donum ut supra dictum est laudauit et approbauit dominus Nicholaus de bena Miles tam quam dominus de quo dicti Iohannes , et Iohanna eius uxor dictam aquam in feodum tenebant coram amico clerico supradicto qui Nicholaus Miles in remedium anime sue feodum dictum dicte ecclesie quitauit , et fidem prestitit corporalem , quod contra predicta non ueniet in futurum , et quod in premissum nichil de cetero reclamabit .
In cuius rei testimonium presentes litteras sigillo curie Remensis fecimus communiri .
Uniuersis presentes litteras inspecturis Magister poncius de spernaco , Officialis Curie domini Octoboni cardinalis Remensis archidiaconi in domino salutem .
Nouerint uniuersi quod in curia domini Archidiaconi Remensis propter hoc personaliter constituti , Sibilla relicta quondam Guioti de tuseio , et thomas eius filius , uendiderunt et se uendidisse recognouerunt Ecclesie de claromarisco iuxta Remis quandam peciam terre arabilis , quam habebant ut dicebant dicta Sibilla et thomas eius filius , sitam in territorio de Tuseio , in loco qui dicitur au boisum iuxta uiam de Ardenay inter terras dicte ecclesie ex una parte , et altera .
Et facta fuit uendicio precio quadraginta solidorum parisiensium et duorum sextariorum siliginis , de quibus dicta Sibilla et thomas eius filius recognouerunt se ad plenum esse satisfactum a dicta ecclesia , in pecunia numerata sibi tradita et soluta , et in blado sibi tradito et deliberato .
In cuius rei testimonium presentes litteras Sigillo Curie domini archidiaconi Remensis fecimus sigillari .
Uniuersis presentes litteras uisuris Magister poncius despernaco officialis curie domini octoboni cardinalis Remensis archidiaconi .
Nouerit uniuersitas uestra quod coram luca clerico fideli Curie domini archidiaconi Remensis ad hoc specialiter deputato , propter hoc constituti perreconnus et iehannetus fratres , liberi Renaudi de tuysi quondam armigeri , uendiderunt et recognouerunt se uendidisse Ecclesie de claromarisco quandam peciam terre arabilis , quam dicti fratres habebant ut dicebant in territorio de tuisi sitam in loco qui dicitur iuxta le buysson desuper uiam d?ardenay , iuxta terram predicte ecclesie , et hoc mediante precio uiginti quatuor solidorum parisiensium .
Et pro dicta garandia ferenda posuerunt et dederunt in contrauadium prefate ecclesie quandam peciam terre arabilis , sitam in predicto territorio in loco qui dicitur in uia dardenay , iuxta terram Rogeri dicti quondam taperel .
Et de hiis omnibus predictis firmiter tenendis et obseruandis , et de non contraueniendo , predicti uenditores fidem prestiterunt corporalem , se quantum ad hoc iurisdictioni Curie domini archidiaconi Remensis supponentes .
In cuius rei testimonium presentes litteras Sigillo Curie domini Archidiaconi Remensis fecimus roborari .
Magistri Henricus de fluy et Renerus de paissiaco Canonici et officiales Remenses .
Nouerint uniuersi quod coram petro de cultura clerico fideli Curie Remensis propter hoc constitutus perreconnus filius quondam Renaudi de Tuiseio uendidit et recognouit se uendidisse ecclesie de claromarisco quandam peciam terre arabilis quam habebat idem perreconnus ut dicebat sitam in territorio de tuiseio , in loco qui dicitur in uia de ardeneyo , inter terram Gouleti ex una parte , et terram Richeri dicti le pourcel ex altera , quitam et liberam ab omni honere seruitutis , et hoc precio sexaginta solidorum parisiensium .
In cuius rei testimonium presentes litteras sigillo Curie Remensis fecimus sigillari .
Magistri Henricus de fluy , et Renerus de paissiaco canonici et officiales Remensis .
Nouerit uniuersitas uestra quod in presencia Curie Remensis propter hoc personaliter constitutus , Perresonnus filius domicelle poncie de Betigniuilla uendidit et se uendidisse recognouit bene et legitime ecclesie de claromarisco iuxta Remis , unam peciam terre arabilis , quam habebat ut dicebat dictus in territorio de tuiseio , site in loco qui dicitur desuper pronnay , inter terram presbyteri dicte uille tuisi , et Rogeleti cheualier ex una parte , et terram baderanni filii nanter daui ex altera , liberam et quitam ab omni onere seruitutis .
Uendidit eciam dictus perresonnus eidem ecclesie de claromarisco omnes terras arabiles quas habebat et tenebat in uillis et territoriis de Tuisi et de Ue , quas quidem terras Renaudus frater Guioti de taperel , pater quondam ipsius perresonni tenebat et possidebat tempore quo decessit ab eadem ecclesia de claromarisco , francas ad allodium imperpetuum tenendas et possidendas .
Hanc autem uendicionem laudauerunt et approbauerunt fide super hoc prestita corporali , domicella poncia mater dicti perresonni , et Iessonnus frater eiusdem perresonni .
Promittentes sub dicta fidei dacione predicti poncia et Iessonnus eius filius , quod contra uendicionem istam racione dotis hereditatis , seu proximitatis per se , uel per alios non uenient in futurum , nec in predictis terris quacunque racione nichil de cetero reclamabunt nec facient reclamari .
In cuius rei testimonium presentes litteras Sigillo Curie Remensis fecimus communiri .
Uniuersis presentes litteras inspecturis Magistri Guichardus de lingonis Autissiodorensis et philippus de bretigniaco Remensis Canonici Officiales Remenses in domino Salutem .
Noueritis quod coram thoma de Uarmeriuilla clerico fideli curie Remensis ad hoc specialiter a nobis deputato , propter hoc specialiter constituti Theobaldus dictus grassus , perrardus Robertus clericus fratres maria relicta colinii fratris quondam dictorum fratrum Uietus filius baudoti qui fuit filius iuliete sororis quondam dictorum fratrum et Uruinus dictus Rosiers heredes richeri quondam dicti la griue de mouchereyo et iuliardus dictus la griue de Mouchereyo qui omnes isti sunt de parrochia de bena .
Recognouerunt se uendidisse ecclesie clarimarisci iuxta Remis , tres pecias terre arabilis , quas dicti uenditores tenebant et possidebant tempore confectionis presencium et ante ut dicebant sitas in territorio de Tuiseio .
Alia pecia terre uidelicet secunda sita est in loco qui dicitur au montcursim iuxta terram Mansaidini de Tuiseyo .
Alia uero pecia terre sita est in eodem loco iuxta terram liberorum Gerberti quondam dicti de campis , et iste due ultime pecie terre continent in se undecim iornalia terre et dimidium tantum , que tres pecie terre predicte sunt et fuerunt de censu ecclesie supradicte .
In cuius rei testimonium presentibus litteris de uoluntate et assensu dictorum uenditorum Sigillum Curie Remensis duximus apponendum .
Magistri Iohannes de blesis Canonicus et officialis Remensis .
Nouerint uniuersi quod domina Emmelina de Monbret , relicta domini Odonis de Buingnicort militis , et gobinus filius eiusdem domine , coram Renaldo clerico fideli Curie Remensis ad hoc specialiter misso / / recognouerunt se uendidisse , Abbatisse et conuentui de claromarisco iuxta Remis , medietatem cuiusdem molendini ad duas rotas siti iuxta Tuiseium , quod molendinum uocatur molendinum ad Taperel , liberum et quitum ab omni onere seruitutis .
Hanc autem uendicionem laudauerunt et approbauerunt Robinus , Renaldus , Uietus , et felicia liberi dicte domine Emmeline .
et eciam domini Uarnerus de auenton , et Guido de uerxenayo , milites , uolentes et concedentes dicti uenditores quod predicte abbatissa et conuentus habeant quitquid iuris habebant dicti uenditores in aqua molendini supradicti , et eciam in appendenciis eiusdem .
In cuius rei testimonium presentes litteras sigillo Curie Remensis fecimus communiri .
Nouerint uniuersi quod thomas coquus Ciuis Remensis , in nostra presencia constitutus , recognouit se debere ecclesie de claromarisco iuxta Remis duos denarios censuales singulis annis in natiuitate domini persoluendos , ad usum et consuetudinem iardinorum sitorum in territorio de ausson iuxta pascua Remis , et hoc pro quodam iardino sito ut dicitur in territorio de ausson , inter pascua Remis et iardinum domini Iohannis , quod dicta ecclesia eidem th .
in die decollacionis beati Iohannis baptiste , litteras curie palacii nostri Remensis non abolitas non cancellatas , nec in aliqua sui parte uiciatas uidisse in hac uerba .
Magister lucas de giffo officialis domini Gomecii Remensis Archidiaconi .
Nouerint uniuersi quod domina pentecosta de sancto stephano , relicta domini Gilonis de sancto lupo , in Curia domini mei constituta , recognouit se uendidisse et uendidit Ecclesie de claromarisco iuxta Remis , ordinis cisterciensis , Molendina sita supra Retoune , de super Roseium que dicuntur ad pontem sancti mamii cum duabus rotis , et cum omnibus eorum appendenciis , scilicet nemora et aquam que est subtus molendinum , et omnes alias et quitquid ipsa et liberi sui , quos ex dicto domino Gilone quondam marito suo suscepit , ratione dotis uel alia quacunque ratione habebant , uel habere poterant in molendinis supradictis , et quod ea uendebat et uendiderat libera ab omni seruitute , exceptis quateruiginti sextariis bladi , medietate siliginis et medietate frumenti , in quibus dicta molendina erant eidem ecclesie obligata , de annuo redditu , et uno modio bladi ad mensuram castellanam , in quo erant obligata ecclesie sancti Remigii Remensis de annuo redditu , uidelicet quarta parte frumenti , quarta parte siliginis et medietate auene .
Item undecim sextariis frumenti ad eandem mensuram in quibus hospitali beate marie Remensis erant obligata de annuo redditu .
Et de dicta garandia ferenda et predictis omnibus firmiter obseruandis , se constituerunt erga dictam ecclesiam fideiussores pro dicta domina pentecosta , dictus dominus henricus de sancto lupo , dominus albericus de baalon , dominus hugo de Gugnicurte supra uanze , dominus gerardus de mala domo , milites , et iohannes dictus patouler armiger , filius quondam domini Renaudi de aceio militis , et omnes predictam uendicionem laudauerunt / Preterea dictus dominus henricus in presencia Curie recognouit dicta molendina dictis hominibus de sancto lupo esse bannalia .
Octobonus domini pape nepos , et Capellanus Archidiaconus Remensis .
Nouerint uniuersi quod in presencia curie constitutus Gilletus filius quondam domini gillonis de sancto lupo pubes factus , spontaneus non coactus , uendicionem molendinorum que dicuntur ad pontem sancti mamii et appendiciorum eorundem , que domina pentecosta mater ipsius Gileti fecerat de dictis molendinis et eorum appendiciis ecclesie de claromarisco iuxta Remis , precio trecentarum librarum parisiensium , sub omnibus modis et conuentionibus contentis in litteris confectis , super dicta uendicione presentibus annexis .
Magister philippus de caturco officialis Curie Reuerendi patris domini octoboni , Sancti Adriani dyaconi cardinalis , Remensis Archidiaconi , in domino Salutem .
Nouerint uniuersi quod coram clerico fideli Curie domini mei ad hoc a me specialiter deputato propter hoc constituti iohannes et Rogeletus fratres , filii quondam domini Gilonis de sancto lupo , spontatei non coacti uendicionem molendinorum que dicuntur ad pontem sancti mamii et appendicio eorundem , que domina pentecosta mater ipsorum I .
Magister Lucas de Giffo Officialis domini Gomecii Remensis archidiaconi .
Nouerint uniuersi quod constitutus coram clerico fideli curie domini mei ad hoc specialiter deputato Iofridus armiger dictus de Molendino godart uendicionem factam a domina pentecosta de sancto stephano relicta domini gilonis de sancto lupo ecclesie de claromarisco iuxta Remis , de Molendinis sitis super retoune desuper Roiseium que dicuntur ad pontem sancti mamii cum duabus rotis , et eorum appendenciis , scilicet nemoribus et aquis , secundum quod in litteris curie domini mei super dicta uendicione confectis continetur et omnia que in dictis litteris continentur mediantibus triginta libris forcium , de quibus recognouit suum habuisse creantum a dicta ecclesia in pecunia numerata , sibi tradita , et soluta tamquam superior dominus rerum uenditarum laudauit et approbauit et fidem prestitit corporalem de non contraueniendo .
Theobaldus dei gracia Rex Nauarre Campanie ac brie , Comes palatinus .
Notum facimus uniuersis presentes litteras inspecturis quod cum abbatissa et Conuentus de claromarisco Cysterciensis ordinis , quoddam molendinum existens in riparia de Rotone quod uo catur uulgariter molendinum pontis sancti maximini ab henrico de sancto lupo milite et matre sua , et a quibusdam aliis parcionariis in dicto molendino acquisierint .
Magistri iohannes de blesis , et Henricus de fluy , Canonici et officiales Remenses , uniuersis presentes litteras inspecturis Salutem in domino .
Nouerint uniuersi quod cum discordia uerteretur inter ecclesiam de claromarisco iuxta Remis ex una parte , et homines de sancto lupo ex altera , super eo quod dicta ecclesia dicebat molendina de ponte sancti maximinii esse banalia dictis hominibus de sancto lupo , et quod dicti homines ad dicta molendina tenebantur per bannum molere bladum suum ad dicta molendina ad decimam octauam partem , dicte partes coram huberto fideli clerico Curie Remensis ad hoc specialiter deputato , constitute in hoc amicabili compositione conuenerunt quod dicta molendina predictis hominibus sunt amodo banalia , et quod dicti homines ad dicta molendina teneantur per bannum molere bladum suum ad uicesimam unam partem secundum condiciones infra scriptas , uidelicet quod si ipsi homines ad alia molendina bladum suum molerent , quod ipsi moturam eidem ecclesie redderent .
Item conuentum fuit inter dictas partes coram predicto clerico , quod si per fracturam , seu per reparacionem uinarii dictorum molendinorum staret quominus dicti homines de sancto lupo ad dicta molendina bladum suum possent molere , dicta ecclesia teneretur facere moli sufficienter bladum dictorum hominum de sancto lupo ad alia molendina propinqua uidelicet de Roiseio , uel de Rengnicort ad uicesimam unam partem secundum quod dictum est , uel si darent licenciam molandi bladum suum alibi .
Item dicta ecclesia debet prebere hominibus de sancto lupo aisiamentum suum in stabulis suis de sancto Maumino sufficienter , uel in aliis molendinis ubi mittent equos ibi prope ad molendinandum uidelicet apud Rengnicort , uel apud Roiseium .
Preterea dominus henricus de sancto lupo miles promisit eidem ecclesie quod ipse ad dicta molendina homines de sancto lupo per bannum molere faciet bladum suum secundum condiciones supradictas .
Octobonus domini pape nepos et Capellanus | Remensis | Archidiaconi .
Symon pes lupi , et Magister Radulphus de Carnoto , Canonici et officiales Remensis .
Nouerint uniuersi quod domina Maria de sancto lupo in campania , relicta domini Egidii de sancto lupo militis , in nostra presencia constituta , dedit in perpetuam elemosinam ecclesie de claromarisco iuxta Remis unum modium bladi , ad mensuram Remensem , percipiendum annuatim in festo beati Martini hyemalis , ad molendina ipsius marie , de ponte sancti mamini .
Hanc autem elemosinam et donacionem laudauerunt coram nobis , dominus henricus miles et Gilo filii marie supradicte .
Magistri adam de Carnoto , et Iohannes de blesis canonici et officiales Remenses , omnibus presentes litteras inspecturis in domino salutem .
Nouerint uniuersi quod dominus Gilo de sancto lupo miles , et pentecosta eius uxor , coram nobis recognouerunt se uendidisse ecclesie de claromarisco iuxta Remis duos modios bladi percipiendos primo in meliori moltura molendini sui de ponte sancti maximini prope Royseium ad mensuram Remensem annuatim inperpetuum ab eadem ecclesiam .
De premissis autem omnibus firmiter obseruandis constituerunt se plegios , dominus henricus frater dicti Gilonis dominus Renaudus de espinoit , et dominus Nicholaus de sancto petro , milites .
Hec eciam uendicio facta est sub tali condicione , quod si quis heredum dictorum Gilonis et eius uxoris dictum bladum a dicta ecclesia racione propinquitatis euincat , dicti G .
In cuius rei testimonium presentes litteras sigillo sedis metropolitane Remensis uacantis fecimus roborari .
Magister Michael de sancto dyonisio Canonicus et officialis Remensis .
Nouerint uniuersi quod coram fideli clerico Remensis Curie ad hoc specialiter destinato , constituti , dominus Gilo de sancto lupo miles , et domina pentecosta eius uxor , recognouerunt se uendidisse ecclesie de claromarisco iuxta Remis , sicut ab eodem clerico didicimus , duos modios bladi , percipiendos ab eadem ecclesia inperpetuum , et annuatim primo in meliore molitura molendini ipsorum , Gilonis et pentecoste eius uxoris , de ponte sancti Maximini iuxta Roiseium ad mensuram Remensem , ita uidelicet quod ad pascha dimidium modium frumenti , et dimidium modium siliginis .
Conuentum eciam fuit inter dictos Gilonem et penthecostam eius uxorem ex una parte , et dictam ecclesiam , quod ipsi Gilo et penthecosta eius uxor si eadem ecclesia uoluerit facient eidem ecclesie dictum bladum moli gratis , sine molitura aliqua exinde a molendinario , uel aliquo alio recipienda .
Et si quid defecerit eidem persoluendum , prefati Gilo et pentecosta eius uxor , totum defectum de bonis suis aliis debebunt eidem ecclesie restituere , et supplere .
Qui Gilo et penthecosta omnia bona sua ubicunque poterunt inueniri , heredesque suos dicte ecclesie quantum ad hoc obligarunt .